Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290; 2012, Nr. 136-6958) 16 straipsnio 2 dalies 37 punktu, 18 straipsnio 1 dalimi, Neringos savivaldybės taryba nusprendžia:

1. Patvirtinti Neringos savivaldybės švietimo įstaigų teikiamų paslaugų įkainius (pridedama).
2. Įpareigoti švietimo įstaigų vadovus parengti ir patvirtinti paslaugų teikimo tvarkos aprašus.
3. Pripažinti netekusiais galios:

3.1. Neringos savivaldybės tarybos 2008 m. gegužės 10 d. sprendimą Nr. T1-108 „Dėl Nidos vidurinės mokyklos sporto salės treniruoklių klasės nuomos mokesčio nustatymo“;

3.2. Neringos savivaldybės tarybos 2006 m. rugpjūčio 22 d. sprendimą Nr. T1-164 „Dėl Neringos sporto mokyklos sporto aikštyne, adresu Pamario g. 13 A, Neringa, teikiamų paslaugų įkainių nustatymo“;

3.3. Neringos savivaldybės tarybos 2008 m. birželio 4 d. spendimą Nr. T1-13 „Dėl leidimo Neringos sporto mokyklai taikyti paslaugų įkainio lengvatą suteikimo“;

3.4. Neringos savivaldybės tarybos 2011 m. gegužės 30 d. sprendimą Nr. T1-86 „Dėl Neringos sporto mokykloje teikiamų paslaugų kainų nustatymo“.

Savivaldybės meras Darius Jasaitis